Verulegur árangur náðist í opnun nýrra markaða fyrir íslenska flugrekendur á ráðstefnu Alþjóðaflugmálastofnunarinnar um loftferðasamninga sem lauk á Balí , Indónesíu , á föstudag , en markmið hennar er að skapa aðildarríkjum stofnunarinnar vettvang til viðræðna um gerð og framkvæmd tvíhliða loftferðasamninga . 78 ríki sóttu ráðstefnuna að þessu sinni og héldu samtals 546 tvíhliða fundi . Samninganefnd Íslands gerði átta nýja loftferðasamninga á þessari ráðstefnu . Þá funduðu Ísland og Noregur sameiginlega með Marokkóum mögulega aðild að loftferðasamningi Marokkó við Evrópusambandið . Stöðugt vaxandi umsvif íslenskra flugrekenda hafa kallað á aukna áherslu á gerð tvíhliða loftferðasamninga . Misjafnt er um hversu víðtæk réttindi tekst að semja í hverju tilviki en auk gagnkvæmra heimilda til farþega - og farmflugs milli samningsríkja tekst oftast að semja um flug til og frá þriðju ríkjum og viðkomandi samningsríki . Fjöldi samninga sem Ísland hefur gert við önnur ríki nálgast nú 90 . Íslensku sendinefndina skipuðu Kristján Andri Stefánsson sendiherra , sem jafnframt var formaður , Gunnar Örn Indriðaso , n lögfræðingur í innanríkisráðuneytinu , og Kristín Helga Markúsdóttir , deildarstjóri lögfræðideildar Samgöngustofu .